Jouko Ahonen Jyväskylän kirjamessuilla 2013.
**Jouko Juhani Ahonen** (s. 21. tammikuuta 1954 Kannonkoski) on suomalainen ammattiyhdistysaktiivi. Hän toimi Paperiliiton puheenjohtajana vuosina 2003–2011. Ahonen tuli tunnetuksi erityisesti paperialan työsulun aikana kesällä 2005.

Ura
---

Ahonen aloitti uransa Kankaan paperitehtaalla, jossa hän toimi paperityöntekijänä vuosina 1975–1986. Hän oli tehtaan pääluottamusmies vuosina 1987–1997. Vuosina 1998–2002 Ahonen toimi Paperiliiton toimitsijana ja palkkasihteerinä. Vuoden 2003 alussa hänestä tuli liiton pääsihteeri ja syyskuussa puheenjohtaja.

Ahonen hyllytettiin Paperiliiton johdosta marraskuussa 2010 hänen puolustettuaan eläkevakuutusyhtiö Varman toimitusjohtajan saamaa 700 000 euron palkkaa kun samaan aikaan kun Paperiliiton jäseniä uhkasivat lomautukset ja irtisanomiset. Tammikuussa hyllytystä jatkettiin huhtikuun loppuun, eikä Ahonen käytännössä enää palannut tehtävään. Paperiliiton liittovaltuuston puheenjohtaja Ilkka Nokelaisen mukaan Ahosen syrjäyttämisen taustalla oli lausuntojen lisäksi yleinen tyytymättömyys edunvalvontaan.

Tammikuussa 2011 Ahonen ilmoitti, ettei aio erota oma-aloitteisesti. 29. huhtikuuta 2011 Ahonen kuitenkin ilmoitti eroavansa Paperiliiton johdosta ja siirtyvänsä elinkeino- ja edunvalvonta-asiamieheksi Teollisuuden Palkansaajiin (TP). Keväällä 2011 Ahonen kiisti erottamiseensa liittyneet hyllytyspuheet ja kertoi tehneensä päätökset syrjään siirtymisestä yhteistyössä Paperiliiton muun johdon kanssa. Ahosen oli määrä jäädä eläkkeelle Teollisuuden Palkansaajista tammikuussa 2014, mutta hän ilmoitti jatkavansa työelämässä. Toukokuussa 2014 Ahonen tavoitteli Antti Rinteeltä vapautunutta paikkaa Ammattiliitto Pron johdossa, mutta hävisi äänestyksen Jorma Maliselle äänin 90–10.

Puoluekannaltaan Ahonen on sosiaalidemokraatti. Hän on istunut muun muassa SAK:n ja Varman hallituksissa.

Oikeustapaus
------------

Vuonna 2015 Keski-Suomen karavaanarit haasteettiin oikeuteen Yhdistyslain rikkomisesta, kun Ahosen johtama Keski-Suomen karavaanariyhdistyksen hallitus käytti säännöissä mainitsematta jätettyjä kurinpitotoimia. Ahonen kieltäytyi kanteen nostaneen jäsenen kanssa sovittelusta ja lopulta hävisi tapauksen hovioikeudessa keväällä 2016.

Lähteet
-------

1. 1 2 3  *Kuka kukin on 2011*, s. 32. Helsinki: Otava. ISBN 978-951-1-24712-8.
2. ↑  Kosonen, Eero: Paperin Ahonen ennakoi kireitä suhteita tehtaille.  *Palkkatyöläinen*, 3.9.2003, nro 7. Artikkelin verkkoversio. Viitattu 21.5.2014.
3. ↑  Ahonen nousi Paperiliitossa pääsihteeriksi *Palkkatyöläinen*.  6.11.2002. Viitattu 21.5.2014.
4. ↑  Jouko Ahonen Paperiliiton johtoon *Verkkouutiset*.  26.8.2003. Viitattu 21.5.2014.
5. ↑  Ahonen saa selittää bonuspuheitaan liittonsa hallitukselle (Arkistoitu sivu) *HS.fi*.  11.11.2010. Viitattu 12.8.2015.
6. ↑  Paperiliiton Ahonen joutuu lähtemään *Yle Uutiset*.  24.11.2010. Viitattu 21.5.2014.
7. ↑  Paperiliiton Ahonen pysyy hyllytettynä *Yle Uutiset*.  19.1.2011. Viitattu 21.5.2014.
8. ↑  Pohjanpalo, Olli: Paperiliiton Jouko Ahosen lähtölaskenta alkoi.  *Helsingin Sanomat*, 20.1.2011, s. A 5. Arkistoitu sivu. Viitattu 12.8.2015.
9. ↑  Paperiliiton Ahonen ei eroa oma-aloitteisesti *Yle Uutiset*.  21.1.2011. Viitattu 27.3.2013.
10. ↑  Valta vaihtui virallisesti Paperiliitossa – Ahonen pois *Taloussanomat.fi*.  29.4.2011. Viitattu 12.8.2015.
11. ↑  Aro, Juhani: Asiamies Jouko Ahonen: Minua ei hyllytetty *Demari.fi*.  6.5.2011. Viitattu 12.8.2015.
12. ↑  Markku Laine TP:n pääsihteeriksi  11.12.2013. Teollisuuden Palkansaajat. Viitattu 21.5.2014.
13. ↑  Kokko, Tuomas: Paperimiesten puolustaja Jouko Ahonen ei aiokaan jäädä vielä eläkkeelle *HS.fi*.  21.1.2014. Viitattu 12.8.2015.
14. ↑  Pron uusi puheenjohtaja on Jorma Malinen *Proliitto.fi*.  24.5.2014. Viitattu 9.7.2014.
15. ↑  Isäntää natsiksi haukkunut karavaanari voitti hovissa – yhdistys toimi vastoin lakia *Ilta-Sanomat*.  12.5.2016. Viitattu 12.3.2017.

Aiheesta muualla
----------------

* Jouko Ahonen A-studiossa 8.11.2010 Yle Areena.